Elf in hof oor taxistaanplek-skieteryDie vuurwapens wat op die toneel gevind is. Foto: SAPD Natasha Ramkisson-Kara, woordvoerder van die nasionale vervolginggesag (NVG), het gesê die elf verdagtes en ŉ 12de beskuldigde wat tans in die hospitaal is, word aangekla van openbare geweld, moord en poging tot moord. Die 12de beskuldigde word in die hospitaal vir ŉ skietwond behandel. Hy is glo tydens die skietery in die boud gewond. Gewapende mans het Woensdag omstreeks 06:00 op ŉ groep mense by ŉ taxistaanplek in Brookestraat losgebrand. Drie mense is doodgeskiet en drie gewond. Die polisie het later op 25 vuurwapens op die toneel beslag gelê. Die saak is uitgestel tot 23 September wanneer die verdagtes om borgtog sal aansoek doen. Ramkisson-Kara het gesê die staat sal borgtog teenstaan.